(แก้ไข) ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
16 ธ.ค. 2558

สรุปตลาดภาคเช้า  
ตลาดภาคเช้าปรับตัวเพิ่มขึ้น ในทิศทางเดียวกันกับตลาดรอบบ้าน โดยหุ้นกลุ่มที่ยังปรับตัวขึ้นได้เด่นคือกลุ่มพลังงาน ซึ่งได้โมเมนตัมบวกจากราคาน้ำมัน ขณะที่กลุ่มที่ถูกขายทำกำไรคือกลุ่ม ICT สำหรับปริมาณการซื้อขายหนาแน่นที่ระดับ 2.5 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มทรงตัว เรามองว่าหุ้นกลุ่ม ICT มีแนวโน้มจะถูกขายทำกำไรต่อเนื่อง ซึ่งจะเป็นกลุ่มที่กดดันดัชนี แนะนำให้ทยอยขายทำกำไรลดความเสี่ยง เพื่อรอผลของการประชุม FOMC ในวันพรุ่งนี้ สำหรับประเด็นภายในประเทศในช่วงบ่าย ให้จับตา การประมูลคลื่น 900 MHz และผลการประชุม กนง.
 
วิเคราะห์ทางเทคนิค
ATP30 ราคาปิด 0.97 บาท
แนวรับ 0.92 บาท   แนวต้าน 1.10 บาท
Stop loss เมื่อราคาใกล้หลุด 0.88 บาท
กราฟ ATP30 มีสัญญาณการกลับตัวที่ชัดเจนมากขึ้นหลังการ Rebound ทะลุแนวต้าน Flag Upขึ้นมาได้อย่างแข็งแกร่ง พร้อมการเกิดสัญญาณซื้อ Golden Cross ของ MACD คาดว่าการปรับตัวขึ้นจะไปทดสอบแนว 1.10 บาท
 
เด็กแนว
J  (JAS ASSET) กลับมาน่าสนใจอีกครั้งหลังจากราคาขึ้นดีแล้วก็ปรับฐาน ปรับตัวให้ดูดี  ตอนนี้กำลังสร้างฟอร์มขึ้นรอบใหม่   ตัวบริษัท ธุรกิจของบริษัทแบ่งออกเป็น 3 รูปแบบ คือ
1) การบริหารพื้นที่เช่าภายในศูนย์การค้าในส่วนที่เรียกว่า “IT Junction”
2) พัฒนาและบริหารพื้นที่ในรูปแบบตลาดชุมชน ภายใต้ ชื่อ “J Market”
3) การพัฒนาและบริหารพื้นที่ในรูปแบบศูนย์การค้าชุมชน ภายใต้ชื่อ “The Jas    เด็กแนวเคยเปรียบว่าหากมองในอดีต จะคล้าย SF ช่วงที่เพิ่งก่อตั้งใหม่ๆ จากนั้นขยายตัวใหญ่โต ซึ่งหาก J มีพัฒนาการในแบบเดียวกัน อนาคตจะยิ่งใหญ่ไม่แพ้กัน ถ้ามองอย่าง conservative หากปีหน้าโตเพียง 10% และให้ค่า PE ที่ 14 เท่าเหมือน SF ราคาเหมาะสม 3.5 บาท ไม่ต่ำกว่านี้
ขณะที่กราฟไหลลงจากวันเข้าตลาด ถึงตรงนี้พยายามสร้างตัวเอง เป็นรูปชายธง มาจับตาดูกันหากสามารถทำสำเร็จทะลุผ่าน 2.70 บาทขึ้นไปได้เมื่อไร จะทำรูปธงเป็นสัญญาณซื้อได้ ให้ follow buy ตามไป ราคาควรจะกลับไป 3.30 บาทไม่ยากเลย ขอให้สู้ ขอให้มีกำลังใจ ตลาดหุ้น ไม่ขึ้นตลอดกาล และไม่ลงตลอดไป